b'\n_START_ARTICLE_\nKarl Hohmann\n_START_PARAGRAPH_\nKarl Hohmann (s. 18. kes\xc3\xa4kuuta 1908 D\xc3\xbcsseldorf Saksa \xe2\x80\x93 31. maaliskuuta 1974) oli saksalainen jalkapalloilija. H\xc3\xa4n oli pelipaikaltaan keskikentt\xc3\xa4pelaaja.\n_START_SECTION_\nUra seurajoukkueessa\n_START_PARAGRAPH_\nJalkapallon pelaamisen Hohmann aloitti kahdeksanvuotiaana vuonna 1916 VfL Benrathin joukkueessa. Seuran riveiss\xc3\xa4 h\xc3\xa4n p\xc3\xa4\xc3\xa4si pelaamaan my\xc3\xb6s edustusjoukkueen mukana, kunnes siirtyi vuosien 1937\xe2\x80\x931939 ajaksi pelaamaan FK Pirmasensiin.\n_START_SECTION_\nUra maajoukkueessa\n_START_PARAGRAPH_\nMaajoukkuetasolla Hohmann edusti Saksan jalkapallomaajoukkuetta vuosien 1930\xe2\x80\x931937 aikana kaikkiaan 26 ottelussa onnistuen pelaamissaan otteluissa maalinteossa kaikkiaan 20 kertaa. H\xc3\xa4n oli mukana my\xc3\xb6s maan edustusmiehist\xc3\xb6ss\xc3\xa4 vuoden 1934 MM-kilpailuissa sek\xc3\xa4 vuoden 1936 kes\xc3\xa4olympialaisissa.\n_START_SECTION_\nUra valmentajana\n_START_PARAGRAPH_\nPelaajauransa j\xc3\xa4lkeen Hohmann valmensi Rot-Weiss Essenin joukkuetta vuosien 1949\xe2\x80\x931954 ajan. H\xc3\xa4n johdatti seuran my\xc3\xb6s Saksan cupin voittoon vuonna 1953.'